मानकी मुंडा को मिला कार्यालय
चाईबासा| प्रमंडलीयआयुक्त के सचिव के निर्देशानुसार मुंडा, मानकी एवं डाकुवाओं को कार्यालय उपलब्ध कराने का निर्देश दिया गया है। आंगनबाड़ी केन्द्र के एक कमरे को मानकी मुंडा के कार्यालय के रूप में प्रयोग करने को कहा गया है। इस निर्देश के आलोक में चढ़ाई पीढ़ के मानकी शिवचरण पाड़ेया को मौजा सिकुरसाई का आंगनबाड़ी केन्द्र में कार्यालय मुहैया कराया गया। मंगलवार को कार्यालय का विधिवत उदघाटन करने के लिए कोल्हान अधीक्षक को आमंत्रित किया गया था, पर मुख्यालय से बाहर रहने की वजह से सदर अंचलाधिकारी को उदघाटन के लिए आमंत्रित किया गया। अंचलाधिकारी मुकेश मछुवा ने कार्यालय का विधिवत उदघाटन किया। मौके पर आदिवासी हो समाज महासभा के केन्द्रीय अध्यक्ष कृष्ण चन्द्र बोदरा ने पारंपरिक पूजा कर कार्यालय का शुभारंभ किया। मौके पर शिवचरण पाड़ेया, मुंडा पीताम्बर बुड़िउलि, मुंडा लकिन्दर देवगम, मुंडा कामेंदर देवगम, मुंडा साउ बुड़िउलि, मुंडा मधु पुरती, डा कबीर बानरा, मुंडा घनश्याम देवगम आदि मौजूद थे
hin_Deva hin_Deva